Lašupe (upe)
Šis raksts ir par Melnupes pieteku. Par citām jēdziena Lašupe nozīmēm skatīt nozīmju atdalīšanas lapu. Lašupe (arī Lašupīte, Loša, Lošas upe) ir Melnupes kreisā krasta pieteka Dienvidkurzemes novadā. Iztece - uz ziemeļrietumiem no Prūšu kalna. Tek dienvidrietumu virzienā. Ietek Melnupē lejpus valsts autoceļa P106 (Ezere – Embūte – Grobiņa) tiltam pār Melnupi. Upi šķērso valsts autoceļi P114 (Ilmāja – Priekule – Lietuvas robeža (Plūdoņi)), V1206 (Durbe – Tadaiķi – Bunka – Priekule) un P106. Tās krastos atrodas Kaņepji.